b"\n_START_ARTICLE_\nCasa Gabriel Vives i Bella\n_START_SECTION_\nDescripci\xc3\xb3\n_START_PARAGRAPH_\nEdifici d'habitatges format per planta baixa i quatre pisos, constru\xc3\xaft l'any 1860 sota la direcci\xc3\xb3 de Ignasi Jord\xc3\xa0 i Armalich per Gabriel Vives. Destaca la cambra d'aire i tamb\xc3\xa9 el perfecte treball de la pedra, a l'igual que observem a la casa del costat, Rambla Nova, 50. A la part inferior de l'edifici hi trobem dues portes d'acc\xc3\xa9s situades a banda i banda de la fa\xc3\xa7ana amb forma d'arc de mig punt, mentre que al mig hi ha dues obertures amb llinda. A cada planta li correspon en quatre obertures amb els seus respectius balcons, treballats en ferro, excepte a la segona planta, on al cos central hi ha un balc\xc3\xb3 escorregut. La planta baixa i el primer pis est\xc3\xa0 revestit amb un aplacat que vol imitar la pedra de carreu i, la resta de la fa\xc3\xa7ana est\xc3\xa0 arrebossada. Destaca el treball decoratiu (molt semblants entre ells) realitzat a les balconades de les successives cases del costat."